nahid-hub/BLUGE-bengali-wikipedia-section-title-prediction huggingface dataset:
সাহিত্যপাঠের পাশাপাশি সুফিয়া কামাল সাহিত্য রচনা শুরু করেন। ১৯২৬ সালে তার প্রথম কবিতা 'বাসন্তী' সেসময়ের প্রভাবশালী সাময়িকী সওগাতে প্রকাশিত হয়। ত্রিশের দশকে কলকাতায় অবস্থানকালে বাংলা সাহিত্যের উজ্জ্বল নক্ষত্র যেমন রবীন্দ্রনাথ, নজরুল, শরৎচন্দ্র প্রমুখের দেখা পান। মুসলিম নারীদের সাংস্কৃতিক কর্মকান্ডে অংশগ্রহণকে উৎসাহিত করার জন্য বেগম রোকেয়ার প্রতিষ্ঠিত সংগঠন ‘আঞ্জুমানে খাওয়াতিনে ইসলামে’ রোকেয়ার সঙ্গে সুফিয়া কামালের পরিচয় হয়। বেগম রোকেয়ার চিন্তাধারা ও প্রতিজ্ঞা তার মধ্যেও সঞ্চারিত হয়, যা তার জীবনে সুদূরপ্রসারী প্রভাব ফেলে।

নিজের সাহিত্য প্রয়াসের সূচনা প্রসঙ্গে তিনি এ ভাবে স্মৃতিচারণ করেছেন, “‘এমনি কোনো বর্ষণমুখর দিনে মুসলমান সাহিত্য পত্রিকায় প্রকাশিত কাজী নজরুল ইসলামের লেখা `হেনা` পড়ছিলাম বানান করে। প্রেম, বিরহ, মিলন এসবের মানে কি তখন বুঝি? তবু যে কী ভালো, কী ব্যথা লেগেছিল তা প্রকাশের ভাষা কি আজ আর আছে? গদ্য লেখার সেই নেশা। এরপর প্রবাসী পত্রিকায় রবীন্দ্রনাথ ঠাকুরের কবিতা পড়তে পড়তে অদ্ভুত এক মোহগ্রস্ত ভাব এসে মনকে যে কোন্‌ অজানা রাজ্যে নিয়ে যেতো। এরপর দেখতাম রোকেয়া সাখাওয়াত হোসেন, বেগম সারা তাইফুর লিখছেন। কবিতা লিখছেন বেগম মোতাহেরা বানু। মনে হলো ওরা লিখছেন আমিও কি লিখতে পারি না? শুরু হলো লেখা লেখা খেলা। কী গোপনে, কত কুণ্ঠায়, ভীষণ লজ্জার সেই হিজিবিজি লেখা ছড়া, গল্প। কিন্তু কোনোটাই কি মনের মতো হয়! কেউ জানবে, কেউ দেখে ফেলবে বলে ভয়ে ভাবনায় সে লেখা কত লুকিয়ে রেখে আবার দেখে দেখে নিজেই শরমে সংকুচিত হয়ে উঠি।”

সামাজিক সচেতনতা বৃদ্ধির পাশাপাশি তাঁর সাহিত্যচর্চা চলতে থাকে। ১৯৩৭ সালে তাঁর গল্পের সংকলন "কেয়ার কাঁটা" প্রকাশিত হয়। ১৯৩৮ সালে তাঁর প্রথম কাব্যগ্রন্থ সাঁঝের মায়ার মুখবন্ধ লেখেন কাজী নজরুল ইসলাম। বইটি বিদগ্ধজনের প্রশংসা কুড়ায় যাদের মাঝে ছিলেন রবীন্দ্রনাথ ঠাকুর।

১৯৩২ সালে তাঁর স্বামীর আকস্মিক মৃত্যু তাঁকে আর্থিক সমস্যায় নিপতিত করে। তিনি কলকাতা কর্পোরেশন স্কুলে শিক্ষকতা শুরু করেন এবং ১৯৪২ সাল পর্যন্ত এ পেশায় নিয়োজিত থাকেন। এর মাঝে ১৯৩৯ সালে কামালউদ্দিন আহমেদের সাথে তাঁর দ্বিতীয় বিয়ে হয়। দেশবিভাগের পূর্বে কিছু কাল তিনি নারীদের জন্য প্রকাশিত সাময়িকী বেগমের সম্পাদক ছিলেন।

সঠিক অনুচ্ছেদ শিরোনাম কোনটি?
titleA. সাহিত্যচর্চার সূচনা এবং কলকাতার জীবন
titleB. জন্ম
titleC. মৃত্যু
titleD. ঢাকার জীবন এবং সাংস্কৃতিক কর্মকান্ড
উত্তর: titleA
খান আতা ১৯৪৩ সালে ঢাকা কলেজিয়েট স্কুল থেকে মেট্রিকুলেশান পরীক্ষা পাশ করেন। ইন্টারমেডিয়েট পরীক্ষা দেন ঢাকা কলেজ থেকে ১৯৪৫ এ । এরপর ১৯৪৬ সালে তিনি ঢাকা মেডিকেল কলেজে ভর্তি হন। এসময় তিনি চলচ্চিত্রে অভিনয়ের উদ্দেশ্যে বাড়ি ছেড়ে পালাবার চেষ্টা করেন। কিন্তু ফুলবাড়িয়া রেলস্টেশনে তিনি পরিবারের এক সদস্যের চোখে পড়ে গেলে বাড়ি ফিরে যেতে বাধ্য হন। কিন্তু অল্প কিছুদিন পরেই মেডিকেল ছেড়ে চলে আসেন এবং ঢাকা বিশ্ববিদ্যালয়ে ভর্তি হন। এবারো তার বোহেমিয়ান স্বভাবের কারণে তিনি সেখানে থাকলেন না। এ বছরেই তিনি লন্ডনে ফটোগ্রাফি বিষয়ক একটি বৃত্তি লাভ করেন। কিন্তু অজ্ঞাত কারণে তিনি সেখানে যাননি। ১৯৪৯ সালে আবার তিনি বাড়ি ছেড়ে পালাবার চেষ্টা করেন। এবারো উদ্দেশ্য ছিল একই। এবার তিনি প্রথমে মুম্বই যান। মুম্বাই গিয়ে তিনি রাস্তায় রাস্তায় ঘুরেছেন, চলচ্চিত্র জগতের আনাচে কানাচে গিয়েছেন। এসময় তিনি জ্যোতি স্টুডিওতে ক্যামেরাম্যান জাল ইরানির শিক্ষানবিশ হিসেবে কিছুদিন কাজ করেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. কর্মজীবন
titleC. চলচ্চিত্র পরিচালনা
titleD. পুরস্কার ও সম্মাননা
উত্তর: titleA
যদিও প্রাথমিকভাবে এই ভাষাকে আজারবাইজানির সঙ্গে সম্পর্কিত বলে মনে করা হতো, ভাষাগত গবেষণায়, বিশেষ করে গারহার্ড ডেরফারের গবেষণায়, এই ভাষাকে তুর্কীয়ের স্বতন্ত্র শাখা হিসাবে পুনঃশ্রেণীকরণ করা হয়েছে। এর প্রমাণ পাওয়া যায় প্রত্ন-তুর্কীয় ভাষার স্বরধ্বনি-দৈর্ঘ্য পার্থক্যের উপস্থিতি, শব্দ-প্রাথমিক *হ, এবং ওঘুজ ভাষাগুলির *"ড" → "য়" শব্দ পরিবর্তনের বৈশিষ্ট্যের অভাব। 

খলজের রক্ষণশীল চরিত্রটি বিভিন্ন তুর্কীয় ভাষার একই শব্দগুলির তুলনা করলে বোঝা যায়। উদাহরণস্বরূপ, খলজ ভাষায় "পা"-কে ""হাদাক়"" বলে, যেখানে নিকটবর্তী ওঘুজ ভাষাগুলিতে সমশব্দ হলো ""আয়াক়"" (তুর্কির ""আয়াক""-এর সঙ্গে তুলনীয়)। এই প্রাচীন অপ্রচলিত বৈশিষ্ট্যগুলির সংরক্ষণের কারণে কিছু পণ্ডিতরা ধারণা করেছেন যে খলজরা আর্ঘু তুর্কিদের বংশধর। কিছু তুর্কি পণ্ডিত খলজকে প্রাচীন তুর্কীয়ের "শেষ উদাহরণ" হিসাবে বিবেচনা করেন।

সঠিক অনুচ্ছেদ শিরোনাম কোনটি?
titleA. শ্রেণীবিন্যাস
titleB. উপভাষা
titleC. স্বরধ্বনি
titleD. উদাহরণ
উত্তর: titleA
রেপ্টন স্কুল ও কেমব্রিজের কিংস কলেজে ফ্রান্সিস ফোর্ড অধ্যয়ন করেছিলেন। সাত ভাইয়ের মধ্যে সর্বকনিষ্ঠ ছিলেন। তারা প্রত্যেককেই রেপ্টনের সেরা ক্রিকেটার হিসেবে পরিচিত ছিলেন। চার বছর রেপ্টন একাদশে খেলেন। তন্মধ্যে শেষ দুই মৌসুমে অধিনায়কের দায়িত্বে ছিলেন। তৃতীয় ভাই হিসেবে কেমব্রিজের পক্ষে খেলেন। ফ্রেশম্যান হিসেবে ব্লুধারী হন। নিজস্ব প্রথম বছরে অক্সফোর্ড জয় পায়। পরের খেলাটি ড্রয়ে পরিণত হয়। পরবর্তী দুই খেলায় দারুণ জয়ের সন্ধান পায় তার দল। অধিনায়কের দায়িত্বে থাকা অবস্থায় ইনিংস ও ১০৫ রানে জয় করার পর সাত উইকেটে কেমব্রিজ দল বিজয়ী হয়। এরফলে ষষ্ঠবারের মতো ধারাবাহিকভাবে নয় খেলার জয়ে অগ্রসর হয় দলটি।

ছয় ফুট আড়াই ইঞ্চি উচ্চতার অধিকারী ফ্রান্সিস ফোর্ড তার উচ্চতাকে কাজে লাগিয়ে বামহাতে দূর্দান্ত স্ট্রোক খেলতেন। দর্শনীয় ভঙ্গীমায় অনেকগুলো সুন্দর নিশানার বলকে হাফ ভলিতে রূপান্তর করেছেন। বোলার শর্ট পিচের বল করলে সেগুলোকে তিনি পিচের উভয় দিকে দূর্দান্ত গতিতে খেলতেন। ১৮৯০ সাল বাদে স্বর্ণালী সময়েও বিশ্ববিদ্যালয়ের খেলায় নিজেকে মেলে ধরতে ব্যর্থ হন। বৃষ্টিবিঘ্নিত খেলায় তিনি সর্বোচ্চ অপরাজিত ৩২ রান খেলে দলকে জয় এনে দেন।

১৮৮৬ থেকে ১৮৯৯ সময়কালে মিডলসেক্স, কেমব্রিজ ও মেরিলেবোন ক্রিকেট ক্লাবের পক্ষে প্রথম-শ্রেণীর ক্রিকেটে অংশগ্রহণ করেছেন। কার্যকরী বামহাতি ব্যাটসম্যান ও ধীরগতিসম্পন্ন বামহাতি অর্থোডক্স বোলার ছিলেন ফ্রান্সিস ফোর্ড।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. অবসর
titleC. শৈশবকাল
titleD. প্রথম-শ্রেণীর ক্রিকেট
উত্তর: titleC
আদি শঙ্কর (৭৮৮–৮২০) অদ্বৈত তত্ত্বকে সুসংহত ও পুনরুজ্জীবিত করেন। তিনি শঙ্কর ভাগবদপাদাচার্য বা আদি শঙ্করাচার্য নামেও পরিচিত। অদ্বৈত বেদান্তকে তিনি বৈদিক শাস্ত্রের ব্যাখ্যা হিসেবে প্রতিষ্ঠা করেন। এই কাজে তিনি অন্যান্য বৈদান্তিক গুরু, যেমন শঙ্করের গুরু গোবিন্দ ভাগবতপাদ, গোবিন্দের গুরু গৌড়পাদ, গৌড়পাদের গুরু অজাতিবাদকে গ্রহণ করেন। তার ব্যাখ্যা ও তার নামে প্রচলিত রচনাগুলি অদ্বৈত বেদান্তের প্রামাণিক ব্যাখ্যা।
সঠিক অনুচ্ছেদ শিরোনাম কোনটি?
titleA. অদ্বৈতবাদ
titleB. কর্মযোগ
titleC. নব্য-অদ্বৈত
titleD. আদি শঙ্কর
উত্তর: titleD
২৫ মে, ১৯৪৬ তারিখে ল্যাঙ্কাশায়ারের পক্ষে প্রথম-শ্রেণীর ক্রিকেটে অভিষেক ঘটে তার। মিডলসেক্সের বিপক্ষে অনুষ্ঠিত ঐ খেলায় চার নম্বরে ব্যাটিংয়ে নেমে ৪ ও ৩ রান করতে পেরেছিলেন। তাস্বত্ত্বেও ল্যাঙ্কাশায়ার দল সাত উইকেটের ব্যবধানে জয়লাভ করেছিল। ঐ বছরে তিনি এটিই একমাত্র খেলায় অংশ নিয়েছিলেন। ১৯৪৬ ও ১৯৪৭ সালে সাত খেলায় অংশ নিয়ে ১৪.৫৬ গড়ে ১৩১ রান তুলেন।

১৯৪৮ সালে নিজেকে দলের নিয়মিত খেলোয়াড় হিসেবে প্রতিষ্ঠিত করে তুলেন। এ মৌসুমে ২৩ খেলায় ৩৬.৩০ গড়ে ৯৪৪ রান তুলেন। তন্মধ্যে, ডার্বিশায়ারের বিপক্ষে ১৪৫ রানের মনোরম সেঞ্চুরি করেন। পরবর্তীকালে এটিই তার খেলোয়াড়ী জীবনের সর্বোচ্চ রানরূপে স্বীকৃতি পায়। ১৯৪৮ সালে কাউন্টি ক্যাপ লাভ করেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ব্যক্তিগত জীবন
titleC. শৈশবকাল
titleD. টেস্ট ক্রিকেট
উত্তর: titleA
নিঝুম দ্বীপে হরিণ এবং মহিষ ছাড়া অন্য কোনো হিংস্র প্রাণী নেই। হরিণের সংখ্যা প্রায় ২২,০০০ (প্রেক্ষাপট ১৯৯৬ খ্রিষ্টাব্দ)। নিঝুম দ্বীপে রয়েছে প্রায় ৩৫ প্রজাতির পাখি। এছাড়াও শীতের মৌসুমে অজস্র প্রজাতির অতিথির পাখির অভয়ারণ্যে পরিণত হয় নিঝুম দ্বীপ। নিঝুম দ্বীপে বিশাল এলাকা পলিমাটির চর। জোয়ারের পানিতে ডুবে এবং ভাটা পড়লে শুঁকোয়। এই স্থানগুলোতে রয়েছে বিভিন্ন প্রজাতির পাখিদের বসবাস। জোয়ারের পানিতে বয়ে আসা বিভিন্ন প্রজাতির মাছ এদের একমাত্র খাবার। এখানে রয়েছে মারসৃপারি নামে একধরনের মাছ যাদেরকে উভচর প্রাণী বলা হয়। ৫ বছর পর্যন্ত বাঁচে এই মারসৃপার, ৬-৯ ইঞ্চি লম্বা হয়। বর্ষা মৌসুমে ইলিশের জন্য নিঝুম দ্বীপ বিখ্যাত। এই সময় ঢাকাসহ বাংলাদেশের বিভিন্ন অঞ্চলের পাইকাররা নিঝুম দ্বীপে মাছ কিনতে আসে। এছাড়া শীত কিংবা শীতের পরবর্তী মৌসুমে নিঝুম দ্বীপ চেঁউয়া মাছের জন্য বিখ্যাত। জেলেরা এই মাছ ধরে শুঁটকি তৈরি করেন। এই শুঁটকি মাছ ঢাকা, চট্টগ্রাম, চাঁদপুরসহ বিভিন্ন অঞ্চলের পাইকারদের কাছে বিক্রি হয় ৩০-৩৫ টাকা কেজি দরে। আবার এই শুঁটকি হাঁস-মুরগীর খাবারেও ব্যবহার করা হয়। নিঝুম দ্বীপে রয়েছে কেওড়া গাছ। ইদানিং বনবিভাগ কিছু নোনা ঝাউও রোপণ করছে। এছাড়াও রয়েছে প্রায় ৪৩ প্রজাতির লতাগুল্ম এবং ২১ প্রজাতির অন্যান্য গাছ।

সঠিক অনুচ্ছেদ শিরোনাম কোনটি?
titleA. বনবিভাগের কার্যক্রম
titleB. শিক্ষাব্যবস্থা
titleC. নদী, খাল সমূহ ও জীবিকা
titleD. মাছ, পশু, পাখি ও উদ্ভিদ
উত্তর: titleD
অ্যাডভোকেসি ১৯৬৭ সালে প্রতিষ্ঠিত হওয়ার পর থেকে ওসিএলসির মিশনের একটি অংশ ছিল। ওসিএলসির কর্মীরা সদস্যদের "গবেষণা, বৃত্তি, শিক্ষা, সম্প্রদায় উন্নয়ন, তথ্য প্রবেশাধিকার এবং বৈশ্বিক সহযোগিতায় অগ্রগতি" করার জন্য গ্রন্থাগারের নেতৃবৃন্দ, তথ্য পেশাদার, গবেষক, উদ্যোক্তা, রাজনৈতিক নেতা, ট্রাস্টি, শিক্ষার্থী এবং পৃষ্ঠপোষকদের সাথে নিয়মিত সাক্ষাত ও কাজ করেন। 

২০০৯ সালে শুরু হওয়া ওসিএলসির অ্যাডভোকেসি প্রচার "গীক লাইব্রেরি", পাবলিক লাইব্রেরিগুলির ভূমিকা তুলে ধরে। বিল অ্যান্ড মেলিন্ডা গেটস ফাউন্ডেশনের অনুদানের অর্থায়নে প্রচারিত এই অভিযানটি ২০০৮-এর ওসিএলসির রিপোর্ট, "সচেতনতা থেকে তহবিল: আমেরিকাতে গ্রন্থাগার সহায়তার একটি গবেষণা" এর ফলাফলের ভিত্তিতে একটি কৌশল হিসেবে ব্যবহার করে। 

অন্যান্য অতীত ওকালতি প্রচারগুলি গ্রন্থাগার এবং তথ্য গবেষণা থেকে প্রাপ্ত জ্ঞান ভাগ করে নেওয়ার দিকে মনোনিবেশ করেছে। এই জাতীয় প্রকল্পগুলির মধ্যে সোসাইটি অফ আমেরিকান আর্কাইভিস্টস, ওপেন আর্কাইভস ইনিশিয়েটিভ, ইনস্টিটিউট ফর মিউজিয়াম অ্যান্ড লাইব্রেরি সার্ভিসেস, স্ট্যান্ডার্ডাইজেশন ইন্টারন্যাশনাল অর্গানাইজেশন, ন্যাশনাল ইনফরমেশন স্ট্যান্ডার্ড অর্গানাইজেশন, ওয়ার্ল্ড ওয়াইড ওয়েব কনসোর্টিয়াম, ইন্টারনেট ইঞ্জিনিয়ারিং টাস্ক ফোর্স, ইত্যাদি সম্প্রদায় অন্তর্ভুক্ত রয়েছে। এই প্রয়াসের অন্যতম সফল অবদান হল ডাবলিন কোর মেটাডেটা উদ্যোগ, "লাইব্রেরি, সংরক্ষণাগার, জাদুঘর, প্রযুক্তি সংস্থাগুলি এবং সফটওয়্যার সংস্থাগুলির একটি উন্মুক্ত ফোরাম, যা আন্তঃব্যবহারযোগ্য অনলাইন মেটাডেটা মানকে বিকাশের জন্য একসাথে কাজ করে যা বিস্তৃত উদ্দেশ্যে সমর্থন করে এবং ব্যবসায়িক মডেল." 

ওসিএলসি ২০০৩ সালে সন্ধান ইঞ্জিন সরবরাহকারীদের সাথে অংশীদারত্বের জন্য লাইব্রেরিগুলির পক্ষে পরামর্শ এবং বিস্তৃত সম্ভাব্য ইন্টারনেট ল্যান্ডস্কেপ জুড়ে তথ্য ভাগ করে নেওয়ার জন্য। গুগল, ইয়াহু!, এবং এসকো ডট কম সমস্ত ওসিএলসির সাথে সহযোগিতা করেছে যাতে সেই সার্চ ইঞ্জিনগুলির মাধ্যমে ওয়ার্ল্ডক্যাট রেকর্ডগুলি অনুসন্ধানযোগ্য হয়। 

সঠিক অনুচ্ছেদ শিরোনাম কোনটি?
titleA. প্রচার
titleB. সনাক্তকারী এবং লিঙ্কযুক্ত ডেটা
titleC. সফটওয়্যার
titleD. সমালোচনা
উত্তর: titleA
ওমানে সার্বভৌম রাজতন্ত্র ব্যবস্থা প্রচলিত।

ওমানে ক্ষমতার পৃথকীকরণের ব্যবস্থা নেই। সমস্ত ক্ষমতা সুলতানের হাতে রয়েছে। সুলতান সশস্ত্র বাহিনীসমূহের প্রধান। এছাড়াও তিনি প্রতিরক্ষামন্ত্রী, পররাষ্ট্রমন্ত্রী এবং কেন্দ্রীয় ব্যাংকের চেয়ারম্যান হিসেবে দায়িত্বপালন করেন। ১৯৯৬ সালের মৌলিক আইনসহ সকল আইন ১৯৭০ সাল থেকে রাজকীয় ফরমানের মাধ্যমে প্রচলিত হয়ে আসছে। সুলতান বিচারকদের নিয়োগ করেন এবং সাজা রদ বা হ্রাস করতে পারেন।

সঠিক অনুচ্ছেদ শিরোনাম কোনটি?
titleA. শাসন
titleB. মৃত্যু
titleC. ক্ষমতায় উত্থান
titleD. প্রারম্ভিক জীবন
উত্তর: titleA
হুজরীপাড়া ইউনিয়নে একটি খাল রয়েছে। এটি হুজরীপাড়া ইউনিয়নের কুমড়াপুকুর গ্রাম থেকে দর্শনপাড়া ইউনিয়নের কিছু অংশ জুড়ে প্রবাহিত হয়ে দুয়ারী নদীতে মিলিত হয়েছে। পদ্মা নদীর উপচে পড়া পানি এ খাল দিয়ে প্রবাহিত হয়ে থাকে। খাল টির আনুমানিক দৈর্ঘ্য ৭.০০ কি:মি:। এ খাল টিতে প্রায় সারা বছরই পানি পাওয়া যায়। এ খালে বিভিন্ন প্রজাতীর মাছ উৎপাদন হয় এবং কৃষকেরা খালের পানি সেচ কাজে ব্যবহার করে কৃষিজাত ফসল উৎপাদনে উন্নতি সাধন করে। অত্র ইউনিয়নে কোন নদ-নদী নাই।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. নদীসমূহ
titleC. জনসংখ্যার উপাত্ত
titleD. এক নজরে হুজুরীপাড়া ইউনিয়ন
উত্তর: titleB
দুই শতাধিক বছর পূর্বে এ অঞ্চলে নীল চাষের খামার স্থাপন করে ইংরেজ নীলকরেরা। এ অঞ্চলের উর্বর ভূমি নীল চাষের অনুকূল হওয়ায় দেশের অন্যান্য এলাকার তুলনায় নীলফামারীতে বেশি সংখ্যায় নীলকুঠি ও নীল খামার গড়ে ওঠে। ঊনবিংশ শতাব্দীর শুরুতেই দুরাকুটি, ডিমলা, কিশোরগঞ্জ, টেঙ্গনমারী প্রভৃতি স্থানে নীলকুঠি স্থাপিত হয়।

সে সময় বৃহত্তর রংপুর অঞ্চলের মধ্যে নীলফামারীতেই বেশি পরিমাণে শস্য উৎপাদিত হতো এখানকার উর্বর মাটির গুণে। সে কারণেই নীলকরদের ব্যাপক আগমন ঘটে এতদঅঞ্চলে। গড়ে ওঠে অসংখ্য নীল খামার। বর্তমান নীলফামারী শহরের তিন কিলোমিটার উত্তরে পুরাতন রেল স্টেশনের কাছেই ছিল একটি বড় নীলকুঠি। তাছাড়া বর্তমানে অফিসার্স ক্লাব হিসেবে ব্যবহৃত পুরাতন বাড়িটি ছিল একটি নীলকুঠি।ধারণা করা হয়, স্থানীয় কৃষকদের মুখে ‘নীল খামার’ রূপান্তরিত হয় ‘নীল খামারী’তে। আর এই নীলখামারীর অপভ্রংশ হিসেবে উদ্ভব হয় নীলফামারী নামের।

সঠিক অনুচ্ছেদ শিরোনাম কোনটি?
titleA. পৌরসভা
titleB. নামকরণ
titleC. উপজেলা পরিষদ
titleD. ইউনিয়ন পরিষদ
উত্তর: titleB
মাহেশের রথযাত্রা ভারতের দ্বিতীয় প্রাচীনতম (পুরীর রথযাত্রার পরেই) এবং বাংলার প্রাচীনতম রথযাত্রা উৎসব। এই উৎসব ১৩৯৬ খ্রিস্টাব্দ থেকে অনুষ্ঠিত হয়ে আসছে। এটি পশ্চিমবঙ্গের এই শহরের মাহেশে অনুষ্ঠিত হয়। রথযাত্রার সময় মাহেশে একমাস ধরে মেলা চলে। মাহেশের জগন্নাথদেবের মূল মন্দির থেকে মাসিরবাড়ি মন্দির অবধি জগন্নাথ, বলরাম ও সুভদ্রার রথটি টেনে নিয়ে যাওয়া হয়। ৮ দিন পর উল্টোরথের দিন আবার রথটিকে জগন্নাথ মন্দিরে ফিরিয়ে আনা হয়।

মাহেশের জগন্নাথ মন্দির ও রথযাত্রা উৎসবের পিছনে একটি কিংবদন্তি রয়েছে। সেটি হল: চতুর্দশ শতকে ধ্রুবানন্দ ব্রহ্মচারী নামে এক বাঙালি সাধু পুরীতে তীর্থ করতে গিয়েছিলেন। তাঁর ইচ্ছা হয়েছিল যে তিনি জগন্নাথদেবকে নিজের হাতে ভোগ রেঁধে খাওয়াবেন। কিন্তু পুরীর মন্দিরের পাণ্ডারা বাধ সাধায় তিনি তা করতে পারলেন না। তখন দুঃখিত হয়ে তিনি আমরণ অনশনে বসলেন। তিন দিন পরে জগন্নাথদেব তাঁকে দেখা দিয়ে বললেন, ""ধ্রুবানন্দ, বঙ্গদেশে ফিরে যাও। সেখানে ভাগীরথী নদীর তীরে মাহেশ বলে এক জায়গা আছে। সেখানে যাও। আমি সেখানে একটি বিরাট দারুব্রহ্ম (নিম গাছের কাণ্ড) পাঠিয়ে দেবো। সেই কাঠে বলরাম, সুভদ্রা আর আমার মূর্তি গড়ে পূজা করো। আমি তোমার হাতে ভোগ খাওয়ার জন্য উদগ্রীব।"" এই স্বপ্ন দেখে ধ্রুবানন্দ মাহেশে এসে সাধনা শুরু করলেন। তারপর এক বর্ষার দিনে সেখানে একটি নিমকাঠ ভেসে এল। তিনি জল থেকে সেই কাঠ তুলে তিন দেবতার মূর্তি বানিয়ে মন্দির প্রতিষ্ঠা করলেন।

পরবর্তীকালে ১৭৫৫-এ কলকাতার নয়নচাঁদ মল্লিক মাহেশে জগন্নাথ দেবের মন্দির তৈরি করেছিলেন যা আজও রয়েছে। বর্তমান রথটি প্রায় ১২৯ বছরের পুরনো। সে যুগে ২০ হাজার টাকা ব্যয়ে শ্যামবাজারের বসু পরিবারের সদস্য হুগলির দেওয়ান কৃষ্ণচন্দ্র বসু রথটি তৈরি করিয়ে দিয়েছিলেন। রথটিতে রয়েছে মোট ১২টি লোহার চাকা এবং দু'টি তামার ঘোড়া ৫০ ফুট উচ্চতাসম্পন্ন। ইতিহাস বলে সাধক ধ্রুবানন্দ ব্রহ্মচারী স্বপ্ন পেয়ে গঙ্গায় ভেসে আসা নিমকাঠ দিয়ে দারুমূর্তি তৈরি করেন। প্রতি বছর রথের আগে বিগ্রহের অঙ্গরাগ হয়ে থাকে। রথের দিন জিটি রোড দিয়েই রথ টানা হয়। এই রথযাত্রাকে কেন্দ্র করে আজও বসে মেলা। বিশেষ উল্লেখযোগ্য, বঙ্কিমচন্দ্র চট্টোপাধ্যায়-এর 'রাধারানি' উপন্যাসের প্রেক্ষাপট ছিল এই মাহেশের রথযাত্রা। ভারতের ধর্মীয় মানচিত্রে গুরুত্বপূর্ণ স্থানে রয়েছে ঋষি বঙ্কিম চন্দ্রের স্মৃতি বিজড়িত মাহেশের এই রথযাত্রা। ইতিহাস অনুসারে বহু ঋষি মনীষীর পাদস্পর্শে বিশ্বজোড়া খ্যাতি এই রথযাত্রার। শ্রী চৈতন্য দেব, শ্রী রামকৃষ্ণ এবং মা সরদার পাদস্পর্শে ধন্য মাহেশের এই রথযাত্রা। রবীন্দ্রনাথ ঠাকুরও একবার এই রথযাত্রা দেখতে মাহেশে এসেছিলেন।

সঠিক অনুচ্ছেদ শিরোনাম কোনটি?
titleA. অবস্থান
titleB. নামকরণের উৎস
titleC. মাহেশের রথযাত্রা ও জগন্নাথবাটী
titleD. ব্রিটিশ শাসন
উত্তর: titleC
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৬ নং সবং বিধানসভা কেন্দ্রটি সবং সমষ্টি উন্নয়ন ব্লক এবং জলচক-১, জলচক-২ এবং মালিগ্রাম গ্রাম পঞ্চায়েত গুলি পিংলা সমষ্টি উন্নয়ন ব্লক এর অন্তর্গত। 

সবং বিধানসভা কেন্দ্রটি ৩২ নং ঘাটাল লোকসভা কেন্দ্রের অন্তর্গত। পূর্বে এই কেন্দ্রটি পাঁশকুড়া লোকসভা কেন্দ্র এর অন্তর্গত ছিল।

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ২০১১
titleC. এলাকা
titleD. ২০১৭ উপনির্বাচন
উত্তর: titleC
সাতকানিয়া উপজেলার উত্তরাংশে খাগরিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের দক্ষিণে নলুয়া ইউনিয়ন ও কেঁওচিয়া ইউনিয়ন, পূর্বে কালিয়াইশ ইউনিয়ন ও দোহাজারী পৌরসভা, উত্তরে কালিয়াইশ ইউনিয়ন ও চন্দনাইশ উপজেলার সাতবাড়িয়া ইউনিয়ন এবং পশ্চিমে চন্দনাইশ উপজেলার বৈলতলী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. স্বাস্থ্য
titleC. অবস্থান ও সীমানা
titleD. আয়তন
উত্তর: titleC
দ্বাদশ শ্রেণীতে পড়াশোনার সময় থেকেই নীল তার কেরিয়ারের ব্যাপারে বিশেষ যত্নবান হন। বাবার আগ্রহে তিনি এইচআর কলেজ থেকে স্নাতক হন এবং বিকম ডিগ্রি অর্জন করেন। ছুটির সময় তিনি কিশোর নমিত কাপুরের একটি চার-মাসের কর্মশালায় অংশ নেন এবং অনুপম খেরের সংস্থায়ও অভিনয় শেখেন। কলেজে পড়ার সময়েই আদিত্য চোপরার ‘মুঝসে দোস্তি করোগে’ ছবিতে সহকারীর কাজ করেন। মূখ্যচরিত্রাভিনয়ে তিনি পূর্বে ডাক পেলেও নীল চেয়েছিলেন প্রথমেই একটি রোম্যান্টিক ছবিতে আত্মপ্রকাশ করেন। এই কারণে তিনি অপেক্ষা করছিলেন সুযোগের। তখনই শ্রীরাম তাকে একটি ছবির অফার দেন। নীলের চিত্রনাট্যটি ভাল লাগে।

ছেলেবেলা থেকেই নীল চেয়েছিলেন অভিনেতা হতে। চার বছর বয়সে শিশুশিল্পী হিসেবে তিনি অভিনয় করেন যশরাজের ছবি ‘বিজয়’ ও বিমল কুমারের ছবি ‘জৈসে করনি বৈসে ভরনি’-তে। শেষোক্ত ছবিটিতে তিনি গোবিন্দার ছেলেবেলার ভূমিকায় অবতীর্ণ হয়েছিলেন। বাবা ও ঠাকুরদার মতো নীল একজন ভাল গায়ক এবং অবশ্যই প্রথম সারির অভিনেতা।

সঠিক অনুচ্ছেদ শিরোনাম কোনটি?
titleA. জীবন
titleB. আইআইএফএ অ্যাওয়ার্ডস
titleC. স্টারডাস্ট অ্যাওয়ার্ডস
titleD. কেরিয়ার
উত্তর: titleA
রাউজান উপজেলা চট্টগ্রাম জেলার উত্তর-পূর্বাংশে ২২°২৫´ থেকে ২২°৪০´ উত্তর অক্ষাংশ এবং ৯১°৫১´ থেকে ৯১°৫৯´ পূর্ব দ্রাঘিমাংশ জুড়ে অবস্থিত। চট্টগ্রাম জেলা সদর থেকে এ উপজেলার দূরত্ব প্রায় ৩০ কিলোমিটার। এ উপজেলার উত্তরে ও উত্তর-পশ্চিমে ফটিকছড়ি উপজেলা, পশ্চিমে হালদা নদী ও হাটহাজারী উপজেলা, দক্ষিণ-পশ্চিমে হালদা নদী ও চট্টগ্রাম সিটি কর্পোরেশনের চান্দগাঁও থানা, দক্ষিণে কর্ণফুলী নদী ও বোয়ালখালী উপজেলা এবং পূর্বে রাঙ্গুনিয়া উপজেলা ও রাঙ্গামাটি জেলার কাউখালী উপজেলা অবস্থিত।

রাউজান উপজেলার আয়তন ২৪৬.৫৮ বর্গ কিলোমিটার।

সঠিক অনুচ্ছেদ শিরোনাম কোনটি?
titleA. হাটবাজার ও মেলা
titleB. জনসংখ্যার উপাত্ত
titleC. অবস্থান ও আয়তন
titleD. অর্থনীতি
উত্তর: titleC
ফেনী অঞ্চলের জনগণের টাকায় ফেনী কলেজ প্রতিষ্ঠিত হয়েছিল। সে সময় প্রথম ধাপে স্থানীয়ভাবে ২০হাজার টাকা চাঁদা উঠেছিল। পরে নোয়াখালী জেলা বোর্ড দেয় ৫০হাজার টাকা, কলিকাতা নিবাসী ফেনীর আমিরগাঁও'র জমিদার চন্দ্রীচরণ সাহা দেন ৪হাজার টাকা, নোয়াখালীর জমিদার কুমার অরুণ চন্দ্র সিংহ বাহাদুর দেন ২ হাজার টাকা, সত্যেন্দ্র চন্দ্র ঘোষ ১ হাজার টাকা, লক্ষীপুরের সাহেস্তা নগরের জমিদার প্যারীলাল রায় চৌধুরী দেন পাঁচশত টাকা, ফেনীর বাঁশপাড়ার জমিদার পরিবারের চন্দ্র কুমার চৌধুরী দেন ১ হাজার টাকা। ফেনীর পুরনো হাজারী বাড়ী কিছু জমি ও অর্থ দান করেন। কলেজ প্রতিষ্ঠা-লগ্নে কোলকাতা ও রেঙ্গুন প্রবাসী এ অঞ্চলের কর্মজীবী মানুষেরা কলেজ স্থাপনের জন্য উদারহস্তে বিপুল অর্থ সাহায্য করেছিলেন। ফেনী হাই স্কুলের বার্ষিক ১ টাকা ৪ আনা খাজনামূলে দান করা জমিতে (বর্তমান যেখানে মূল ভবন অবস্থিত) কলেজের কার্যক্রম শুরু হয়। পরে আশেপাশের কিছু খাসজমি ও ব্যক্তিমালিকীয় জমি দান ও ক্রয় সূত্রে কলেজের অন্তর্ভুক্ত হয়। বর্তমান কলেজের আয়তন ৯.২৫ একর (ফেনী মৌজায় ৬.৫ একর, ফলেশ্বর মৌজায় ৩ একর)। একটি কলেজ গৃহ, পুকুরের দু'পাশে একটি হিন্দু ও একটি মুসলিম হোস্টেল নিয়ে কলেজের যাত্রা। প্রতিষ্ঠার পর থেকেই সকলের সার্বিক সহযোগিতায় ও ছাত্র বেতনে আর্থিক সমস্যা থেকে মুক্ত থাকে কলেজটি। ১৯২৬ সালের ১০ আগস্ট তদানিন্তন ব্রিটিশ ভারতের মহামান্য গভর্নর স্যার হিউ ল্যান্সডাউন স্টিফেনশন কে সি আই, এস আই সি এস কলেজের মূল ভবনের দোতলা উদ্ভোধন করেন।

সঠিক অনুচ্ছেদ শিরোনাম কোনটি?
titleA. ফেনী কলেজ বধ্যভূমি
titleB. অর্থ ও জমি সংগ্রহ
titleC. অবকাঠামো
titleD. স্নাতক (সম্মান)
উত্তর: titleB
উকবা ছিলেন মুহাম্মদের প্রতিবেশীদের একজন। তবুও একেশ্বরবাদ প্রচার করায় তিনি মুহাম্মদকে মৌখিক এবং শারীরিকভাবে লাঞ্ছিত করেছিলেন। পরে মক্কায় প্রচার করার সময় তিনি মুহাম্মদকে অবিরত বিদ্রূপও করতেন। একবার, মুহাম্মদ যখন কাবার আঙ্গিনায় নামাজ পড়ছিলো, তখন উকবা সেখানে জড়ো হওয়া অন্যান্য কুরাইশ নেতার পরামর্শে জবাই করা উটের (অন্ত্র, রক্ত, গোবর ইত্যাদি) বর্জ্য নিয়ে এসে তা সিজদায় থাকাকালীন মুহাম্মদের পিঠে রাখেন। ওজনের কারণে তিনি সে অবস্থানে থেকে গিয়েছিলেন এবং তাঁর মেয়ে এসে এটিকে অপসারণ না করা পর্যন্ত সেজদা থেকে মাথা তুলতে পারেননি। অন্য একটি অনুষ্ঠানে, উকবা তার বন্ধু উবে ইবনে খালাফকে প্ররোচিত করে মুহাম্মদের মুখে থুতু ফেলায়। ইসলামী ইতিহাস অনুসারে, কুরআনের আয়াত মুহাম্মদের কাছে উকবা ও উবাই সম্পর্কে ঐ মুহুর্তেই অবতীর্ণ হয়েছিল। 
সঠিক অনুচ্ছেদ শিরোনাম কোনটি?
titleA. মৃত্যু
titleB. মুহাম্মদের বিরোধিতা করার ক্ষেত্রে উকবার ভূমিকা
titleC. বংশপরিচয়
titleD. পরিবার
উত্তর: titleB
এইচসিভি পরীক্ষা ছাড়াই রক্ত সঞ্চালন, রক্ত উপাদান গ্রহণ, ও অঙ্গ সংযোজনের ফলে সংক্রমণের ঝুঁকি সৃষ্টি হয়। যুক্তরাস্ট্রে ১৯৯২ সালে সর্বজনীন পরীক্ষার নিয়ম চালু করা হয়েছে। তারপর থেকে সংক্রমণের হার প্রতি ২০০ ইউনিট রক্তের জন্য ১ জন থেকে কমে প্রতি ১০,০০০ - ১০,০০০,০০০ ইউনিট রক্তের জন্য ১ জন-এ পরিণত হয়েছে। সম্ভাব্য রক্তদাতা হেপাটাইটিস সি-এ আক্রান্ত হওয়া ও রক্ত পরীক্ষায় তা ধরা পড়ার মধ্যে প্রায় ১১-৭০ দিনের সময় ব্যবধান থাকায় নিম্ন মাত্রার ঝুঁকি রয়েই গেছে। কোন কোন দেশে খরচের কারণে এখনো হেপাটাইটিস সি পরীক্ষা করা হয় না।

কোন ব্যক্তির এইচসিভি আক্রান্ত ব্যক্তি থেকে সুচ বিদ্ধ জনিত জখম থাকলে তার এই রোগে আক্রান্ত হওয়ার সম্ভাবনা প্রায় ১.৮%। সুচ ফাঁপা হলে ও জখম গভীর হলে এই ঝুঁকির পরিমাণ বেড়ে যায়। শ্লৈষ্মিক ঝিল্লি নিঃসৃত রস থেকে রক্তে সংক্রমণের ঝুঁকি রয়েছে; তবে এই ঝুঁকি নিম্ন, এবং অক্ষত ত্বকের ক্ষেত্রে ঝুঁকি নেই।

সুচ ও সিরিঞ্জ পুনঃব্যবহার, শিশির একাধিক ব্যবহার, দেহে প্রবেশযোগ্য তরলের ব্যাগ, এবং জীবাণু-মুক্তকরণ ব্যতিরেকে অস্ত্রপচার সরঞ্জামের মত হাসপাতালের সরঞ্জাম থেকেও হেপাটাইটিস সি সঞ্চালিত হয়। বিশ্বে সবচাইতে বেশি হেপাটাইটিস সি সংক্রমণের হার রয়েছে মিশরে, যেখানে চিকিৎসা ও দন্ত চিকিৎসার সুযোগের ক্ষেত্রে নিম্নমান এই রোগ বিস্তারের প্রধান কারণ।

সঠিক অনুচ্ছেদ শিরোনাম কোনটি?
titleA. জনসংখ্যা ভিত্তিক বণ্টন
titleB. বায়োপসি
titleC. যকৃতের বাইরে প্রভাব
titleD. স্বাস্থ্যসেবায় ঝুঁকি
উত্তর: titleD
হ্যারি পটার সিরিজের পূর্ববর্তী চারটি উপন্যাসে, প্রধান চরিত্র হ্যারি পটারকে কেন্দ্র করে কাহিনী গড়ে উঠে। হ্যারির বয়স যখন এক বছর, তখন সেই সময়ের সব্বচেয়ে ভয়ঙ্কর কালো জাদুকর লর্ড ভলডেমর্ট হ্যারির বাবা মাকে হত্যা করে। ভলডেমর্ট হ্যারিকেও হত্যা করতে চেয়েছিল, কিন্তু কোন এক রহস্যময় কারণে হ্যারি বেঁচে যায় এবং ভলডেমর্টের পতন ঘটে। এরপর থেকে সে তার মাগল খালা ও খালু পেতুনিয়া ও ভার্নন ডার্সলির সঙ্গে বসবাস করতে থাকে।

এগার বছর বয়সে সে জাদুবিশ্বের অস্তিত্ব সম্পর্কে জানতে পারে এবং হগওয়ার্টস স্কুলে ভর্তি হয়। সে রন উইজলি ও হারমায়োনি গ্রেঞ্জার এর সাথে বন্ধুত্ব গড়ে তোলে এবং ভলডেমর্টের পুনরায় ক্ষমতায় ফিরে আসার পথে বাঁধা দেয়। পরের বছর কেউ একজন স্কুলে অবস্থিত "চেম্বার অফ সিক্রেটস" খুলে দেয় এবং একটি বাসিলিস্ক ছাত্রছাত্রীদের আক্রমণ করতে থাকে। হ্যারি বাসিলিস্কটিকে হত্যা করে এবং ভলডেমর্টের ফিরে আসার আরেকটি পথ বন্ধ করে দেয়। এর পরের বছর হ্যারি জানতে পারে, আজকাবান ভেঙ্গে পালানো বন্দী সিরিয়াস ব্ল্যাক হ্যারিকে হত্যার টার্গেট করেছে। এই পরিস্থিতিতে স্কুলের নিরাপত্তা জোরদার করা হয়। কিন্তু শেষে জানা যায়, সিরিয়াস ব্ল্যাক আসলে প্রকৃত অপরাধী নয়, বরং সে হ্যারির গডফাদার। হ্যারি তার চতুর্থ বর্ষে একটি বিপজ্জনক জাদুর প্রতিযোগিতা ট্রাইউইজার্ড টুর্নামেন্টে অংশ নেয়। টুর্নামেন্টের শেষে, হ্যারি ভলডেমর্টের পুনরাগমন প্রত্যক্ষ করে। পরবর্তী বছরে, জাদু মন্ত্রনালয় ডলোরেস আমব্রিজকে হগওয়ার্টসের উচ্চ ক্ষমতাসম্পন্ন তদন্তকারী হিসেবে নিয়োগ দেয়। এসময় হ্যারি তার বন্ধুদের নিয়ে আমব্রিজের বিরুদ্ধে একটি গোপন সংগঠন ডাম্বলডোর'স আর্মি গড়ে তোলে। বছরের শেষ দিকে, হ্যারি ও তার বন্ধুরা ডেথ ইটারদের বিরুদ্ধে লড়াই করে এবং অল্পের জন্য জয়লাভ করে।

সঠিক অনুচ্ছেদ শিরোনাম কোনটি?
titleA. বাংলা ভাষায় অনুবাদ
titleB. পূর্ব প্রেক্ষাপট
titleC. মূল কাহিনী
titleD. চলচ্চিত্র
উত্তর: titleB
কারাজ ৩০০০ খ্রিস্টপূর্বাব্দ থেকে সমাজের হোস্টিং করছে। কারাজ এর যুরভেন অঞ্চলে ব্রোঞ্জ যুগ, এবং লৌহ যুগ থেকে কারাজ নদী বাম তীরে ক্যালকা অঞ্চলের মানুষ বাস করেছে।

পাথর ই রস্টম, যা শিয়র কাউন্টির পশ্চিমে অবস্থিত একটি পর্বতে অবস্থিত পাথর নির্মিত হয়েছিল, পার্থীয় যুগে জোরেশীয় ফায়ার মন্দির হিসেবে নির্মিত হয়েছিল।

বিংশ শতাব্দীর শেষের দিকে, শহরটি প্রধানত সাফভিড যুগে নির্মিত একটি পাথর সেতুর মধ্য দিয়ে অতিক্রম করে। তওহীদ স্কোয়ারের দক্ষিণ-পূর্বে অবস্থিত শাহ-আব্বাসীয় কারওয়ানশারীটি নির্মিত হয়েছিল, এটি সেই এস এস এসামিলের শাসনে একই যুগে নির্মিত হয়েছিল। 

১৮১০ খ্রিষ্টাব্দে, সোলেমানি প্রাসাদটি, যার মধ্যে চারটি টাওয়ার ছিল বাগান ও দেওয়ালের আশেপাশে, একটি গ্রীষ্মকালীন অবতরণ হিসাবে নির্মিত হয়েছিল শাহজাদ সলিমান (সোলেমান মির্জা), যা করমনাশের পুরোনো রাজত্বের গভর্নর। রেজা শাহল্লি দ্বারা পাহলভি যুগে প্রণীত, এখন এটি তেহরান বিশ্ববিদ্যালয়ের কৃষি অনুষদ হাউজিং।

পাহলভি যুগে, কাছাকাছি মেহেরশর জেলার মধ্যে মরওয়ার্দ প্রাসাদ নির্মিত হয়েছিল। মোহাম্মদ রেজা পাহলভির বড় বোন শামস পাহলভির নির্দেশে ফ্রাঙ্ক লয়েড রাইট ফাউন্ডেশন (তালিজিন অ্যাসোসিয়েটেড আর্কিটেক্টস) দ্বারা এটি ডিজাইন করা হয়েছিল। বেশিরভাগ কাঠামো এখন বাসিজ সংস্থার দ্বারা নিয়ন্ত্রিত হয় এবং এর কিছু অংশ ইরানের সাংস্কৃতিক ঐতিহ্য প্রতিষ্ঠানের কার্যক্রমের অধীনে উন্মুক্ত।

শহরের অন্যান্য ঐতিহাসিক স্থানগুলির মধ্যে রয়েছে শাহজাদ সলিমান, ইমামাদ রহ্মান, আম্মাজাদ জেইদ এবং পালং আব্দ ইস্তেহারের সমাধিসৌধ। 

সঠিক অনুচ্ছেদ শিরোনাম কোনটি?
titleA. অঞ্চল
titleB. ইতিহাস
titleC. ভূগোল
titleD. জলবায়ু
উত্তর: titleB